
1. Românii cei mai săraci europeni 


Sărăcia ca problemă socială recunoscută la nivel european. In medic, trei sferturi 
dintre cetăţenii ţărilor membre ale UE consideră sărăcia o problemă gravă pentru 
ţara lor (*** Eurobarometer, CE, 2009). 


În Eurobarometrul din septembrie 2009 România se situează pe locul trei în 
clasamentul ponderii percepţiei cetăţenilor cu privire la răspândirea sărăciei în ţara 
lor; 90% dintre români afirmă că sărăcia este larg răspândită în ţara noastră, în timp 
ce pentru Bulgaria ponderea a fost de 92%, iar pentru Ungaria de 96%. La nivel 
mediu european, 56% din populaţie apreciază că şomerii sunt cei mai expuşi 
sărăciei, în timp ce 41% consideră că persoanele cele mai vulnerabile sunt vârstnici. 


Gradele de sărăcie. În Uniunea Europeană sunt luate în considerare două nivele ale 
sărăciei: sărăcia relativă şi sărăcia extremă /absolută. La summit-ul mondial pe 
problemele dezvoltării sociale de la Copenhaga din 1995, sărăcia absolută sau 
extremă a fost definită ca “o condiţie umană caracterizată prin deprivare severă 
privind trebuinţele de bază, incluzând alimentaţia, accesul la apă potabilă, facilităţi 
sanitare, sănătate, adăpost, educaţie şi informare “. 


Definiţia sărăciei relative a fost agreată întâia oară de Consiliul European în anul 
1975: “oamenii trăiesc în sărăcie relativă dacă venitul şi resursele lor sunt atât de 
inadecvate încât îi împiedică să aibă un standard de viaţă considerat acceptabil în 
societatea în care trăiesc. Din cauza sărăciei, aceştia se confruntă cu dezavantaje 
multiple prin şomaj, venituri prea mici, condiţii improprii de locuire, asistență 
medicală precară, lipsă de acces la sistemul de educaţie permanentă, la serviciile 
culturale, sport şi recreere. Aceştia sunt frecvent excluşi ori marginalizați de la 
participarea în activităţi economice, sociale şi culturale care constituie o normă 
pentru largi categorii de cetăţeni, iar exercitarea drepturilor lor fundamentale este 
restricţionată din cauza lipsei de mijloace economice “. 


În condiţiile în care sărăcia extremă afectează doar grupuri sociale relativ restrânse, 
în Uniunea Europeană sărăcia relativă tinde să devină preocuparea centrală. De 
aceea, în mod legitim, pragul sărăciei relative este cel mai frecvent utilizat ca mijloc 
de delimitare a populaţiei sărace din UE. 


Caracteristicile sărăciei relative pot varia în funcţie de gen, categoria de vârstă, 
modul locuirii ş.a. “(*** Combating poverty..., Eurostat, 2010, p.7-8). 


Pragul sărăciei relative în UE este fixat la 60 % din venitul median” /mediu aflat la 
dispoziția persoanelor /gospodăriilor, iar pentru sărăcia absolută se utiliza pragul de 
40% din venitul median/ mediu. 

europeană realiza venituri sub 40 % din venitul median al UE, situându-se în 
consecință în situația de sărăcie absolută/ extremă. Una din 10 persoane realiza 
venituri sub 50 % din venitul median la nivel UE şi aproximativ 24% din populație 
realiza venituri sub 70% din venitul median (pragul de sărăcie cel mai „relaxat' în 
spațiul UE). 


În anul 2011, în jur de 81 milioane de persoane din Uniunea Europeană 
(17% din populație, 19 % dintre copii) trăiau în sărăcie, deprivare 
materială şi excluziune socială, realizând venituri sub 60 % din venitul 
median pe UE (European Commision, 2011) 


Polarizare socială. Sărăcia este legată organic de inegalitatea economică. În anul 
2007, venitul celor mai bogaţi 20 % rezidenţi din UE-27 este de cinci ori mai mare 
decât cel obţinut de cei mai săraci 20% europeni. În interiorul ţărilor, acest indicator 
variază larg, de la mai puţin de 3,5 în Slovenia şi Suedia, la mai mult de 6,0 în 
Bulgaria, Portugalia şi Letonia, iar în România raportul s-a ridicat la 7,8. 


Rolul protecţiei sociale în prevenirea sărăciei. Principalul instrument de realizare a 
solidarităţii sociale este protecţia socială. 


În 2006, statele Uniunii Europene au utilizat pentru protecţia socială în jurul a 27% 
din PIB, faţă de doar 14% în România. Protecţia socială a redus în UE sărăcia cu 38 
9%. În funcţie de atenţia acordată protecției sociale, reducerea sărăciei a variat de la 
țară la ţară, cu ponderi cuprinse între chiar mai puţin de 10 % şi spre 60 %. 


În România, cheltuielile sociale au căpătat, în ultimii ani, o conotaţie negativă, fiind 
considerate de partidele de la guvernare, un gen de asistență socială. Raportând 
cheltuielile sociale publice la totalul cheltuielilor publice, în anul 2008, situaţia este 
următoare: România cu 37% se plasează pe penultimul loc în UE, înaintea Letoniei 
(32,5 %). În acelaşi an, media europeană a cheltuielilor sociale este de 56,2 % din 
cheltuielile publice, statele foste socialiste alocând sensibil mai mult sectorului 
social decât România: Bulgaria — 41 %, Slovacia — 45,8 %, Ungaria — 46,5 %. Dintre 
vechile state membre ale UE-15, cea mai scăzută pondere a cheltuielilor sociale în 


! Venitul median este venitul sub care se plasează jumătate din populaţie. 


cheltuielile publice totale s-a înregistrat în M.Britanie — 50 %, iar cea mai ridicată 
pondere, în Germania — 63,4 % (Zamfir (coord.), 2011) 


Românii - cei mai săraci europeni. Ca efect al performanţei economice scăzute în 
România în ultimele două decenii, complementar cu nivelul cel mai scăzut al 
protecției sociale, nivelul sărăciei în ţara noastră este cel mai ridicat din Europa. 

În anul 2007, aproape o treime din populaţia României (32%) realiza venituri sub 70 
% din valoarea venitului median din spaţiul UE, situându-se în situație de sărăcie 
relativă. 


Tabelul nr. 1. Venitul mediu şi venitul median disponibil (pe persoană 
echivalentă), la paritatea puterii de cumpărare, în ţările membre UE în anul 2007 


Tara Venitul mediu | Venitul median | Venitul median pe categorii de vârste 
(ppc) (ppc) (ppc) 
18-24 25-49 50-64 

Luxembourg 33539 29292 26324 30656 33967 
M. Britanie 22262 18943 19429 21595 20889 
Cipru 21100 18230 18931 19384 19732 
Irlanda 20978 17843 18322 20484 18303 
Olanda 20196 17718 17327 18999 19599 
Germania 19787 17338 16633 18727 18861 
Danemarca 18245 16958 13529 18099 20065 
Belgia 18217 16726 16444 18586 17558 
Franța 17411 15604 13949 16260 17700 
Suedia 17101 15968 13485 16881 20011 
Finlanda 17099 15372 13429 16973 17644 
Italia 16725 14580 13606 15568 16502 
Spania 14753 13011 13493 14264 14095 
Slovenia 14388 13298 13379 13934 13914 
Grecia 13763 11577 10596 12440 12598 
Malta 13714 12572 14226 13552 13080 
Portugalia 11699 8933 8885 9572 9952 
R.Cehă 10098 8913 9170 9743 9689 
Estonia 8069 6765 7322 7854 6922 
Slovacia 7592 6888 6909 7456 7566 
Ungaria 7369 6631 6362 6843 7240 
Lituania 7037 5854 6396 6721 6260 
Letonia 6823 5594 6112 6477 5693 
Polonia 6756 5704 5294 5956 6187 
Bulgaria 3871 3343 3345 3697 3632 
Romania 3526 2942 2948 3293 3135 


Sursa: ***Combating poverty and social exclusion A statistical portrait of the EU, 
Eurostat, 2010 


Dacă raportăm veniturile la medianele naționale, nu la mediana europeană, atunci 
avem următoarea situaţie: În România, în 2007, 18 % din populaţie obține mai puţin 
de 40 % din venitul median la nivel național, plasându-se într-o situaţie de sărăcie 
absolută/ severă. România fiind, înainte de criza financiară din 2009 dar şi în 
prezent, ţara cu cea mai ridicată proporţie de populaţie săracă din UE. În alte ţări din 
UE, populația aflată într-o situaţie economică similară (cu nivelul veniturilor sub 
40 % din veniturile mediane naţionale) deţine ponderi mult mai scăzute - 2% în 
R.Cehă, 4 % în Suedia sau Irlanda. 


Tabelul nr.2 Rata sărăciei în ţări ale Uniunii Europene, pe categorii de gospodării, 
în anul 2007, în raport cu pragul de 60 % din venitul median la nivel UE 


Ţara Gospo- 2 adulţi cu 3 | 2 părinţi Părinte Per- Gospo- 3 sau 
dării cu sau mai cu 2 copii | singurcu | soană dării mai 
copii mulți copii depen- copil singu- fără copii | mulţi 
depen- dependenţi | denți depen- ră depen- adulți 
denți dent denți 

EU.27 18 25 14 34 25 16 0 

Bulgaria 25 71 22 30 44 18 0 

R.Cehă 13 29 8 37 16 6 2 

Danemarca 8 15 4 17 25 15 3 

Germania 12 12 8 34 27 17 9 

Estonia 16 21 12 44 49 23 8 

Spania 21 37 22 34 35 18 12 

Franța 15 18 10 27 17 11 18 

Italia 23 41 23 31 27 17 11 

Cipru 10 16 9 33 46 26 7 

Lituania 18 46 16 34 59 26 10 

Ungaria 16 28 14 29 16 8 4 

Olanda 11 19 5 30 15 9 7 

Polonia 21 36 20 31 16 11 10 

Portugalia 18 43 17 34 33 19 9 

Romania 27 55 22 42 36 22 17 

Slovacia 14 26 12 26 17 6 4 

Finlanda 10 13 i 22 32 16 6 

Suedia 10 13 5 24 21 12 5 

M.Britanie 19 31 13 44 30 19 11 

Norvegia 10 8 5 29 28 15 6 


Sursa: ***Combating poverty and social exclusion A statistical portrait of the EU, 
Eurostat, 2010 


Din tabelul nr.2 rezultă situația deosebit de grea a familiilor cu copii din România, 
ţara noastră prezentând cele mai ridicate ponderi ale ratei sărăciei la gospodăriile cu 
copii dependenți, îndeosebi la cele cu 3 sau mai mulți copii. Observăm însă că în UE 
sunt şi țări unde prin politicile lor de protecție socială adresate familiilor cu copii, 


acestea reuşesc mai frecvent decât familiile fără copii să depăşească pragul sărăciei 
(Norvegia. Suedia, Finlanda, Lituania, Cipru, Estonia, Germania, Danemarca) 


Distribuţia zonală a sărăciei. Pe lista celor mai sărace 20 de regiuni din Europa, 
România se înscrie cu şase zone, ce acoperă aproape toată ţara (exceptând zona 
Bucureşti-Ilfov). În România şi Bulgaria, PIB pe locuitor, (exprimat la paritatea 
puterii de cumpărare standard °) a fost, în anul 2010, cu aproximativ 55% mai mic 
faţă de PIB-ul mediu pe locuitor din Uniunea Europeană (Eurostat, 2011). În anul 
2008 cea, mai săracă regiune din UE era Severozapaden, din Bulgaria, cu un PIB pe 
locuitor de 28% din PIB-ul mediu european pe locuitor. Pe locul al doilea era 
regiunea Nord-Est România, care cuprinde judeţele Suceava, Botoşani, Neamţ, laşi, 
Bacău şi Vaslui, unde puterea de cumpărare era de 29% din PIB-ul mediu pe 
locuitor al UE. După încă trei regiuni aparținând Bulgariei, pe locul al şaselea se 
plasa regiunea Sud-Vest Oltenia, cu judeţele Dolj, Gorj, Mehedinţi, Olt şi Vâlcea, 
unde puterea de cumparare era de 36% din PIB-ul mediu pe locuitor din Uniunea 
Europeană. În anul 2011, Oltenia a urcat în topul regiunilor sărace din Europa, 
puterea de cumpărare devenind acolo, mai scăzută decât în regiunea bulgară 
Severoiztochen. Regiunea Sud-Est a României (Brăila, Buzău, Constanţa, Galaţi, 
Tulcea, şi Vrancea) se situa pe locul opt. De asemenea, cea mai săracă zonă din 
Polonia, aflată pe locul al nouălea, cu 39% din puterea de cumpărare medie a ţărilor 
UE, a fost devansată de regiunea Sud-Muntenia din România, care include judeţele 
Argeş, Călăraşi, Dâmboviţa, Giurgiu, Ialomița, Prahova şi Teleorman. Pe locul al 
15-lea se afla regiunea Nord-Vest din România, cu judeţele Bihor, Bistriţa-Năsăud, 
Cluj, Maramureş, Satu-Mare Sălaj (Eurostat 2011). Criza financiară nu a împiedicat 
unele dintre regiunile europene sărace, precum cele din Polonia sau Spania, să-şi 
intensifice eforturile de ieşire din sărăcie, prin utilizarea fondurilor europene. Nu la 
fel s-a întâmplat însă în România, Portugalia sau Bulgaria, care se menţin încă pe 
lista ţărilor cu cei mai numeroşi săraci din Europa. 

În cazul României, prin măsurile de austeritate excesive adoptate de Guvernul 
României în anul 2010, puterea de cumpărare a românilor a scăzut dramatic - cu 
peste 9%, din martie 2010 până în martie 2011. În intervalul respectiv, creşteri ale 


“Paritatea puterii de cumpărare (PPC) este o metodă folosită în economie pentru a calcula o rată 
de schimb alternativă între monedele a două ţări. PPC măsoară puterea de cumpărare a unei 
monede, într-o unitate de măsură internațională (de regulă, dolari), deoarece bunurile şi serviciile 
au preţuri diferite în unele ţări comparativ cu altele. Ratele de schimb ale parităţii puterii de 
cumpărare sunt folosite pentru compararea nivelului de trai din ţări diferite. Diferenţele dintre PPC 
şi ratele de schimb reale pot fi semnificative. 

salariului real s-au înregistrat doar în fabricarea produselor din tutun, în prelucrarea 
țițeiului şi în producția video şi TV. Salariul mediu net pe economie a scăzut şi în 
martie 2011 cu 16 lei faţă de aceeaşi lună din 2010, ajungând de la 1.493 la 1.477 de 
lei (INS, 2011). 


Strategia Europa 2020 (European Commission, 2011) 


În Strategia Europeană 2020, Uniunea Europeană sunt formulate liniile 
generale de dezvoltare pentru în următorul deceniu, pornind de la datele contextului 
economic mondial creat de actuala criză financiară. Multe dintre evenimentele anilor 
2007-2010 au atestat că, de fapt, managementul practicat de unele bănci implicate în 
susținerea pieţelor imobiliare din SUA, n-a fost decât factorul declanşator al crizei. 
Criza se afla însă pe punctul de a exploda şi în alte domenii unde, prin ignorarea pe 
termen lung a semnalelor de tip early warning, se acumulaseră deja suficiente 
contradicții Şi tensiuni economice nu numai în SUA, ci şi în Europa. 


Strategia Europa 2020 include între obiectivele sale şi reducerea cu 20 de milioane 
a populaţiei ce trăieşte în sărăcie, evaluarea rezultatelor urmând a se raporta la 
următorii indicatori sociali: persoane care trăiesc sub pragul naţional al sărăciei, 
persoane deprivate material sever şi persoane în gospodării cu nivel redus de 
angajare în muncă. 


Acţiunile sociale ale UE se îndreaptă pe următoarele direcţii: 


e eradicarea sărăciei din rândurile copiilor prin spargerea cercului vicios al 
moştenirii intergeneraţionale 

e promovarea unei incluziuni sociale active în societate şi pe piaţa muncii 
pentru grupurile cele mai vulnerabile 

e asigurarea unei locuiri decente pentru fiecare 

e eliminarea practicilor discriminatorii şi creşterea integrării sociale a 
persoanelor cu dizabilităţi, a minorităţilor etnice, a imigranţilor şi altor grupuri 
vulnerabile 

e atenuarea excluziunii financiare şi a consecinţelor sociale ale supraîndatorării 


2. Este munca o garanţie a unui trai decent ? 


Salariul cel mai mic în Europa. În UE, o persoană săracă este aceea al cărei 
câştig salarial se ridică la mai puţin de 60 % din salariul mediu la nivel naţional. 

Potrivit acestei definiţii, în UE, peste 16 % din populaţia salarială se află într-o 
asemenea situație (79 milioane de salariaţi). Dacă în Marea Britanie un angajat ce 
trăieşte în sărăcie câştigă un salariu minim de 967 euro (£841,49), un un angajat 
român ce trăieşte în sărăcie câştigă un salariu minim de 159 euro (£141,49), adică 
cel mai mic salariu minim din ţările UE. 


Tabelul nr.3 Salariul minim în unele ţări ale UE (anul 2010) 


Ţara Ţara 

M.Britanie 967 Finlanda 802 
Austria 937 Italia 752 
Irlanda 912 Spania 699 
Germania 885 Grecia 604 
Danemarca 877 Portugalia 480 
Suedia 864 Polonia 326 
Belgia 845 Bulgaria 233 
Franța 811 România 159 


Sursa : Observatoire des inegalites, Les seuils de pauvreté en Europe, 28.01.2010 
http://www.inegalites.fr/spip.php?article1194&id_mot=114 


Politicile salariale practicate în ultimele două decenii în România au menținut în 
sărăcie o pondere ridicată a celor care muncesc. Plasarea României în urma 
Bulgariei în ceea ce priveşte salariul minim pe economie este un factor determinant 
al distribuției mult mai inegală a veniturilor din România. 


Graficul nr.1 Dinamica veniturilor familiei de 2 salariați cu salariul minim, plus 2 copii, în 
funcție de minimul decent de trai (MD) şi de minimul de subzistență (MS), în intervalul 
octombrie 1990 — mai 2011 


1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 
mai 


—— Raportul dintre 2 sal min+2aloc/MD —=— Raportul dintre 2 sal min+2aloc/MS 


Notă: Minimul decent de trai şi minimul de subzistență sunt calculate prin metoda normativă, 
în Institutul de Cercetare a Calităţii Vieţii din Bucureşti 

După anul 1990, sărăcia din România s-a extins şi adâncit în rândurile persoanelor 
salariate. Deţinerea unui loc de muncă nu consolidează statutul economic al celor 
angajaţi şi nu garantează menţinerea familiei deasupra pragului de sărăciei, situație 
care persistă chiar şi la nivelul anului 2011 (graficul nr.1). 


De altfel, în România, chiar şi un salariu mediu net de 1.411 lei (luna februarie 
2011) menţine în sărăcie familia de doi adulţi cu doi copii minori care beneficiază de 
un singur salariu, potrivit standardelor româneşti (mult mai austere decât cele vest 
europene) privind costul total al coşului minim de consum decent (elaborat de 
ICCV). Ca urmare, pentru numeroase familii din România, în special pentru cele 
care au copii în întreţinere, stresul economic de a nu putea asigura prin propria 
muncă nici măcar trebuinţele nivelului de subzistență sau ale unui trai decent este 
extrem de ridicat (graficele nr.1-7). 


Graficul nr.2. Raportul dintre un salariu mediu plus 2 alocaţii pentru copii şi minimul 
decent de trai, pentru familia de 2 adulţi cu 2 copii în întreţinere 

Notă: Minimul decent de trai şi minimul de subzistență sunt calculate prin metoda normativă, 
în Institutul de Cercetare a Calității Vieţii din Bucureşti, începând din anul 1990 până în prezent 


Venitul provenind dintr-un salariu mediu plus alocaţiile a 2 copii a reuşit să satisfacă 
trebuinţele de consum aferente minimului decent de trai unei familii de 2 adulţi plus 
2 copii, abia după anul 2007, dar pentru foarte scurt timp (2 ani). Criza economică 
de după anul 2009, a situat din nou venitul total al acestui tip de familie sub valoarea 
monetară a minimului decent de trai. (graficul nr.2). 

Graficul nr.3 Minimul de subzistență: o familie (2 adulţi + 2 copii în întreţinere)/ 1 salariu 
mediu + 2 alocaţii copii 


0,0 


1990 1991 1992 1993 1994 1995 1996 1997 1998 1999 2000 2001 2002 2003 2004 2005 2006 2007 2008 2009 2010 2011 
mai 


În perioad a octombrie 1990 - mai 2011, au existat două lungi intervale (între anii 
1992-1995 şi 1997-2006) în care veniturile dintr-un salariu mediu plus alocaţiile a 2 
copii nu au reuşit să acopere nici măcar trebuinţele minimului de subzistență ale unei 
familu de 2 adulţi plus 2 copii (graficul nr. 3) 


3. Familiile cu copii - cea mai dificilă situaţie economică 


Familiile de 4 persoane dispunând doar de un salariu minim plus alocaţiile a 2 copii 


nu au reuşit niciodată să-şi satisfacă trebuinţele de consum ale minimului de 


subzistență şi, cu atât mai puţin pe cele ale minimului decent (graficele nr.4 şi 5). 


Graficul nr.4 Minimul de subzistență: familia de 2 adulţi cu 2 copii în întreţinere/ 
1 salariu minim + 2 alocaţii de copii 

Graficul nr.5 Minimul decent de trai: familia de 2 adulţi cu 2 copii în întreţinere/ 1 salariu 
minim + 2 alocaţii de copii 

Politica menținerii la un nivel scăzut a salariului minim a tăcut neoperantă, din 
perspectiva stimulării angajării în muncă, politica venitului minim garantat. 


Familiile care au beneficiat doar de un salariu minim plus alocațiile a 2 copii au trăit 
la un nivel comparabil cu familiile în care adulţii au preferat să nu se angajeze în 
muncă şi să trăiască din venitul minim garantat (de comparat graficele nr. 4 - 5 şi 6 - 
7). 


Graficul nr.6 Raportul dintre venitul minim garantat (YMG) + 2 alocaţii copii şi minimul 
decent de trai pentru familia de 2 adulți cu 2 copii în întreținere 


27,1 26,1 


WE III e 


0,0 


2004 2005 2006 2007 2008 2009 2010 mai 2011 


15 


Graficul nr.7 Raportul dintre venitul minim garantat (VMG) + 2 alocaţii copii şi minimul de 
subzistență pentru familia de 2 adulţi cu 2 copii în întreţinere 


= 326 31,4 


0,0 


2004 2005 2006 2007 2008 2009 2010 mai 2011 


Oricum, dacă prin cuantumul său extrem de scăzut, VMG constituie, poate, o ultimă 
şansă pentru supraviețuirea biologică, acesta nu face posibilă subzistența socială — 
acest din urmă obiectiv social fiind asociat acestui tip de beneficiu social în ţările 
vest-europene. 


4. O viață de muncă nu garantează ieşirea din sărăcie la vârsta treia 


Din perspectiva gradului de acoperire a trebuințelor aferente nivelului minim decent 
de trai, familia de doi pensionari având două pensii medii, s-au apropiat de nivelul 
real al pensiilor aferente anului 1989 — fără a-l atinge însă - abia în anul 2009; pentru 
scurtă vreme însă, deoarece după 2009, pensiile au scăzut sensibil, din nou. Este 
adevărat, în acelaşi interval, salariul mediu pe economie a crescut mai puțin, 
ponderea pensiei medii în salariul mediu net crescând de la 46% în 1989, la 56% în 
2010, cea mai mare parte a creşterii venind în anii 2007-2008 (Zamfir, Ilie, Stănescu, 
2010). 


Dincolo de asemenea considerente de ordin comparativ însă, realitatea este că un 
pensionar de asigurări sociale şi-a câştigat prin contribuții pe termen lung dreptul la 
pensie şi, indiferent de dinamica salarială dintr-o etapă sau alta a dezvoltării sociale, 
după o viață de muncă, pensionarii sunt îndreptățiți, dacă nu la pensii foarte mari, 
măcar la pensii care să le permită acoperirea trebuințelor de consum la un nivel 
decent. Realitatea este însă că, nivelul mediu net al pensiei de asigurări sociale de 
stat nu a permis acoperirea trebuințelor minimului decent al familiei de pensionari 
decât după anul 2007, şi asta numai în situația existenței a 2 pensii medii într-o 
familie (graficul nr.8). 

Graficul nr.8 Gradul de acoperire a trebuinţelor aferente minimului decent de trai, respectiv 
minimului de subzistență, în familia de pensionari cu 2 pensii medii nete de asigurări sociale 
de stat 

—m— Raportul dintre doua pensii medii nete raportate la minimul de subzistenta pentru o familie de doi pensionari 


Au existat însă intervale de timp în care două pensii medii nete nu au putut acoperi 
nici trebuinţele minimului de subzistență: anii 1993-1994, 1997-2003 (graficul nr.8). 


Graficul nr.9 Gradul de acoperire a trebuinţelor aferente minimului decent de trai, respectiv 
minimului de subzistență, în familia de pensionari cu 1 pensie medie netă de asigurări sociale 
de stat 

Când familia de pensionari a dispus numai de o pensie medie netă, aceasta nu a putut 
satisface nici trebuinţele minimului de subzistență (cu excepţia anilor 1989 şi 2009). 

O asemenea categorie de familie însă, niciodată nu şi-a putut permite un nivel minim 
decent de trai (graficul nr.9). 


Aceasta se explică şi prin nivelul extrem de scăzut al valorii reale a punctului de 
pensie, dar şi prin creşterea extrem de lentă a acesteia (tabelul nr. 4). 


Tabelul nr. 4 Evoluţia VALORII REALE A PUNCTULUI DE PENSIE (VRPP) în 


perioada aprilie 2001 - ianuarie 2010 


ANUL LUNA ACTUL VALOAREA RATA VRPP (în RON) 
NORMATIV PUNCTULUI INFLAȚIEI 
2001 Aprilie Legea nr. 191/2001 1.597.232 ROL 34,5 104,6 
Iunie HG nr. 523/2001 1.693.066 ROL 34,5 110,9 
Septembrie HG nr. 781/2001 1.762.482 ROL 34,5 115,4 
Decembrie HG nr. 1169/2001 1.885.856 ROL 34,5 123,5 
2002 Martie HG nr. 195/2002 1.999.008 ROL 22,5 154,9 
Iunie HG nr. 518/2002 2.098.959 ROL 22,5 162,6 
Septembrie | HG nr. 920/2002 2.161.928 ROL 22,5 167,6 
Decembrie HG nr. 1301/2002 2.252.729 ROL 22,5 174,6 
2003 Ianuarie Legea nr. 632/2002 2.265.701 ROL 15,3 191,8 
Martie HG nr. 218/2003 2.345.001 ROL 15,3 198,6 
Iunie HG nr. 614/2003 2.408.317 ROL 15,3 204,0 
Septembrie HG nr. 1006/2003 2.472.138 ROL 15,3 209,3 
Decembrie HG nr. 1383/2003 2.548.775 ROL 15,3 215,5 
2004 Ianuarie Legea nr. 519/2003 2.652.000 ROL 11,9 233,6 
Martie HG nr. 263/2004 2.705.040 ROL 11,9 238,3 
Iunie HG nr. 808/2004 2.159.141 ROL 11,9 243,1 
Septembrie HG nr. 1297/2004 2.869.507 ROL 11,9 252,8 
2005 Ianuarie OUG nr.67/2004 2.955.592 ROL 9,0 269,0 
2006 Ianuarie Legea nr. 380/2005 323 RON 6,56 301,8 
Septembrie OG nr. 42/2006 339,3 RON 6,56 317,0 
Decembrie OUG nr.90/2006 396,2 RON 6,56 370,2 
2007 Septembrie OG nr. 40/2007 416 RON 4,84 395,9 
Noiembrie OUG nr. 111/2007 541 RON 4,84 514,8 
2008 Ianuarie Legea nr. 387/2007 581,3 RON 7,85 535,7 
Octombrie OUG nr. 226/2008 697,5 RON 7,85 642,7 
2009 Aprilie Legea nr. 19/2009 7184 RON 5,59 678,2 
Octombrie Legea nr. 19/2009 732,8 RON 5,59 771,4 
2010 Ianuarie Legea nr. 12/2010 732,8 RON 6,09 688,2 

Surse: Ministerul Muncii, http://www.mmuncii.ro/pub/imagemanager/images/file/Statistica/Statistici% 
20lunare/Ev_punct_pensie.pdf, I.N.S., 2011, INDICII ANUALI Al PRETURILOR DE CONSUM SI 
RATA ANUALA A INFLATIEI IN PERIOADA 1971-2010*) http://www .insse.ro/cms/rw/pages/ipc.ro.do; 
Jsessionid=0a02458c30d550d7fda54cdc43fab67a95089cf660cf.e38QbxeSahyTbi0Se0, calcul VRPP 
M.Stanciu 


Dinamica valorii reale a punctului de pensie indică tendinţa absolută de majorare, 
stagnare sau scădere a cuantumului pensiilor de asigurări de stat, sub influența 
variațiilor inflaţiei. 


Corelând dinamica aparent sensibilă a punctului real de pensie aferent pensiilor 
asigurărilor de stat din România (VRPP), de după anul 2001 (tabelul nr.5), cu datele 
graficului nr.8, respectiv graficului nr.9, privind acoperirea prin cuantumul pensiei 
reale a trebuinţelor minimului decent şi ale minimului de subzistență pentru familia 
de pensionari, observăm că, mult invocata creştere mai rapidă a pensiilor în raport cu 
salariile, din ultimii ani, este de fapt, în mare măsură un mit. Realitatea este că, 
relativ recent, au existat intervale de timp în care nici măcar două pensii medii nete 
nu au putut acoperi trebuinţele minimului de subzistență: anii 1993-1994, 1997- 
2003. 

5. Lipsa unor resurse indispensabile vieţii normale în societate 


Viaţa în societatea actuală nu este posibilă pentru familule care nu dispun de un 
cuantum minim de bunuri şi servicii specifice civilizaţiei moderne, de tipul celor 
inserate în tabelul nr.5. 


Tabelul nr. 5 Lipsa unor resurse materiale de largă necesitate ce afectează ţări din 
UE în anul 2007 
(9% din populaţia afectată de sărăcie) 
Ţara Lipsă Capacitatea 
Tele- TV Maşină Auto- Deaachita Dea încălzi De a face faţă 
fon color despălat mobil rata (chiria) locuința pe unor cheltuieli 


rufe locuinţei timpul iernii neaşteptate 
EU-27 6 2 7 22 7 21 57 
Bulgaria 39 20 55 67 5 17 96 
R.Cehă 6 3 2 43 14 18 82 
Spania 1 0 1 10 4 15 49 
Germania 1 1 1 17 4 15 70 
Franța 2 1 3 11 13 11 66 
Lituania 10 5 19 47 4 42 89 
Ungaria 10 2 8 42 10 24 88 
Polonia 6 2 2 33 2 39 81 
România 43 9 55 75 0 44 69 
Slovacia 6 3 4 48 13 14 76 
M.Britanie 1 0 2 20 9 9 50 
Suedia 0 3 0 14 9 9 50 
Norvegia 1 1 2 20 12 2 29 


Sursa: Eurostat, 2010, Combating poverty and social exclusion, A statistical portrait of the EU 

Notă: în cadrul cercetării realizate în vederea furnizării datelor către Eurostat, în eşantionul 
populației sărace din România nu au fost identificate cazuri de familii cu credite la locuințe (ştiut 
fiind că acordarea unor credite bancare pentru cumpărarea de locuințe în România este permisă 
numai în cazul atestării existenței unor salarii situate cel puțin în jurul valorii salariului mediu pe 
economie). O explicație similară este valabilă în cazul chiriaşilor. Numai cei cu salarii în jurul 
valorii salariului mediu pe economie îşi pot permite — şi aceia cu mari dificultăți şi eventual cu 
ajutor financiar din partea familiei lărgite - susținerea în cadrul bugetului total al cheltuielilor de 
consum, a costurilor unei chirii pentru locuinţă. 


La nivel naţional, proporția locuinţelor care dispun de baie şi toaletă în incintă nu 
depăşeşte 60%. Totuşi, dotarea gospodăriilor româneşti este puternic diferențiată, fiind 
mai echilibrată în urban. Locuințele urbane au acces relativ larg la reţelele publice de 
canalizare, gaze naturale şi electricitate. Cu toate acestea 12 % dintre locuinţele 
urbane nu au încă baie proprie. 

Condiţiile de viaţă din rural . Din cele 7,4 milioane de gospodării din România, 44% 
sunt în rural, iar dintre acestea, 88% nu dispun de baie proprie. În cele mai multe 
zone, satul românesc actual pare mai aproape de Evul Mediu (din punctul de vedere 
al accesului la apa curentă şi al prezenţei băilor în interiorul locuinţelor) decât de 
modernitate. Un motiv obiectiv al lipsei băilor din casele rurale din România este 
acela că nu există încă apă curentă şi canalizare în toate satele. În anul 2009, numai 
13% dintre locuinţele rurale erau racordate la reţeaua centrală de canalizare, 
ponderea respectivă fiind cea mai redusă din UE (INS, 2010). 


Tabelul nr.6 Situaţia condiţiilor de locuit în state ale UE în anul 2009 (%) 


Ţara La Supraaglomerate Fără WC Fără baie 
(o cameră din cadrul (în sau duş 
bloc locuinței revine la mai interiorul (în interiorul 
mult de o persoană) locuinţei) locuinţei) 
Media la nivel UE 41,7 17,8 3,5 3,1 
Bulgaria 42,1 47 26,2 15,6 
Polonia 47,8 49,1 4,8 5,6 
Ungaria 29,5 55 7,1 4,2 
Grecia 56 25 1,8 1,1 
Belgia 19,6 3,9 0,6 0,9 
Danemarca 28,8 7,8 (0) 0,7 
Austria 42,6 13,2 1,3 0,7 
Irlanda 3,1 3,7 0,3 0,6 
Franța 34 9,6 0,8 0,6 
R.Cehă 52,7 26,6 0,7 0,5 
România 37,7 55, 42,5 41,2 
Suedia 40,1 10,5 0 0,5 
Italia 53,4 23,3 0,2 0,4 
Germania 53,1 7 1,2 0,3 
Slovacia 49,9 39,7 1,1 0,3 
Spania 64,6 3,2 0 0 


Sursa : Europe in figures, Eurostat yearbook 2010 http://epp.eurostat.ec.europa.eu 
/portal/page/portal/product_details/publication?p_product_code=KS-CD-10-220 


A dispune de un nivel de trai decent se delimitează radical de orice situație 
economică inferioară, nu prin aceea că oamenii cu venituri peste pragul sărăciei ar 
trăi deja fără griji de ordin material, ci prin faptul că o asemenea stare permite 
manifestarea libertăților esențiale ale demnității umane, printr-o integrare socială 
normală în viața societății în care trăim. În actuala etapă, dimensiunea materială a 
bunăstării sociale a devenit o premisă de bază a existenței unei ordini sociale 
echitabile şi durabile, ce presupune ca toți membrii comunităților umane să dispună 
de un stoc minim de bunuri economice. 

În anul 2007 (ultimele date disponibile), pentru circa 42 milioane de rezidenți 
europeni (circa 17 % din populația UE), condițiile materiale de viaţă erau sever 
afectate prin lipsa unor resurse de largă necesitate. Atunci când aceştia au dispus 
totuşi de un adăpost, unii dintre ei nu şi-au putut achita la timp facturile de 
întreţinere a locuinţei, alţii nu au beneficiat de o locuinţă încălzită pe timp de iarnă, 
alții nu au deţinut un automobil sau un telefon etc. Proporția populaţiei afectate 
astfel a fost net diferită în diverse zone ale UE: mai puţin de 1 din 10 persoane în ţări 
ca statele nordice sau Olanda şi Luxemburg, o treime din populaţie în ţări ca Ungaria 
şi Polonia, jumătate din populaţie în România şi Letonia şi aproape trei sferturi din 
populaţie în Bulgaria. 


Deprivarea materială este extrem de răspândită în rândurile populaţiei cu venituri 
mici (două treimi din populația cu venituri mici din Cipru, Slovacia şi Polonia şi 
chiar mai mult în Ungaria (71 %), Letonia (76 %), România (85 %), Bulgaria (94 
9%). 


Aşa cum rezultă şi din tabelul nr.5, populaţia săracă şi chiar cea cu venituri ce se 
apropie de media din România se detaşează net în context european, şi prin aceea că, 
în cele mai multe cazuri, fără a-şi fi rezolvat în mod acceptabil problema locuirii, nu- 
şi poate permite schimbarea locuinţei sau achiziționarea unei noi locuinţe, deoarece 
susținere financiară. În România actuală, deficitul sau necesarul locativ este de cel 
puţin un milion de locuinţe, dintre care cel puţin 300.000 în Bucureşti. Cei care dispun 
de o locuinţă sunt, în proporție de 97%, proprietarii acesteia (dată fiind nesiguranța 
economică ridicată asociată statutului de chiriaş în România, spre deosebire de 
Occident, unde ponderea locuirii cu chirie este mult mai ridicată, deoarece este mai 
accesibilă şi, în unele ţări, chiar mai avantajoasă). 


Înzestrarea gospodăriilor este direct corelată cu creşterea nivelului de educaţie al capului 
de gospodărie şi cu gradul de ocupare în muncă. Populaţia din urban locuieşte în cea 
mai mare parte în apartamente cu doua camere dotate cu obiectele casnice de strictă 
necesitate (aragaz, frigider, maşină de spălat rufe, aspirator, telefon fix). Totuşi, în 
România, numai 36% dintre locuințe sunt înzestrate cu computere, iar cu 
autoturisme, doar 29%. 

